Diari Oficial de la Generalitat Valenciana


Sumari del DOGV 2406, del 14-12-1994 (1994/833283)

RESOLUCIÓ de 29 de novembre de 1994, de la Secretaria General de la Conselleria d'Administració Pública, per la qual es disposa la publicació del Conveni de col.laboració per a la realització d'assajos de postcontrol d'arrós entre el Ministeri d'Agricultura, Pesca i Alimentació (Direcció General de Produccions i Mercats Agrícoles) i la Comunitat Valenciana (Conselleria d'Agricultura, Pesca i Alimentació).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2406

Data del DOGV
:   14-12-1994

Secció del DOGV
:   ALTRES DISPOSICIONS

Número del document
:   1994/833283


Data del document
:   29-11-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIó de 29 de novembre de 1994, de la Secretaria General de la Conselleria d'Administració Pública, per la qual es disposa la publicació del Conveni de col·laboració per a la realització d'assajos de postcontrol d'arròs entre el Ministeri d'Agricultura, Pesca i Alimentació (Dirección General de Produccions i Mercats Agrícoles) i la Comunitat Valenciana (Conselleria d'Agricultura, Pesca i Alimentació).   
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació (Direcció General de Produccions i Mercats Agrícoles) i la Comunitat Valenciana (Conselleria d'Agricultura, Pesca i Alimentació, el dia 29 de juliol de 1994, un Conveni de col·laboració per a la realització d'assajos de postcontrol d'arròs, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0614/94, i que figura com a annex d'aquesta resolució.  
València, 29 de novembre de 1994.- El secretari general de la Conselleria d'Administració Pública.  
Conveni de cooperació subscrit entre la Direcció General de Produccions i Mercats Agrícoles del Ministeri d'Agricultura, Pesca i Alimentació, i la Conselleria d'Agricultura, Pesca i Alimentació de la Comunitat Valenciana, per a la realització d'assajos de postcontrol d'arròs.  
Madrid, 29 de juliol de 1994  
Reunits:  
D'una banda, el director general de Produccions i Mercats Agrícoles del Ministeri d'Agricultura, Pesca i Alimentació, Daniel Trueba Herranz, en nom i representació d'aquest, conformement al que es disposa en el Reial Decret 654/1991, de 26 d'abril de 1991, i segons la delegació d'atribucions de l'ordre de 30 de juliol de 1990.  
I de l'altra, el conseller d'Agricultura, Pesca i Alimentació, Josep Maria Coll i Comin, en nom de la Generalitat Valenciana segons el que es disposa en el Decret 19/1993, de 12 de juliol, i facultat expressament per a aquest acte per l'Acord del Govern Valencià de data 24 de maig de 1994.  
Ambdues parts, per les condiciones per les quals intervenen en aquest acte, es reconeixen recíprocament la capacitat legal per a obligar-se i atorgar aquest conveni, i amb aquesta finalitat  
Exposen:  
Que la Comunitat Valenciana té competència exclusiva en matèria d'agricultura, d'acord amb el que s'estableix en l'article 34, apartat 4, del seu Estatut d'Autonomia, i per part de l'administració general de l'estat es requereix establir mecanismes de cooperació per a complir el que es disposa en diverses directives de la Comunitat Europea en matèria de control de qualitat de llavors.  
Que, d'acord amb el Reial Decret 1.329/1985, de 17 de juliol, sobre el traspàs de funcions de l'administració de l'estat a la Comunitat Valenciana en matèria de llavors i plantes de viver, i dins de les funcions per a les quals s'hi estableix que han de concórrer l'administració de l'estat i la comunitat autònoma (ap. D3 de l'annex I), figura la realització dels assajos de postcontrol preceptius per al control de qualitat de les llavors certificades.  
Una vegada determinat el pla d'assajos, el personal tècnic d'aquesta comunitat realitzarà els que es duguen a terme dins del seu territori. Les despeses que origine la realització d'aquests cultius seran sufragades a càrrec dels crèdits que per a l'execució d'aquest pla nacional d'assajos estan assignats en els pressupostos de la Direcció General de Produccions i Mercats Agrícoles.  
Per això, ambdues parts acorden la subscripció d'aquest conveni, de conformitat amb les següents  
Cláusules  
Primera  
L'objecte d'aquest conveni és la col·laboració entre les parts per a la realització d'assajos de postcontrol com es recull en l'annex, que es duran a terme en l'àmbit territorial de la Comunitat Valenciana, la qual executarà els projectes seguint els protocols i les normes en vigor.  
Segona  
La valoració d'aquests projectes, segons el desglossament especificat en l'annex, puja a la quantitat màxima de cent noranta-dos mil pessetes (192.000 PTA), que pagarà la Direcció General de Produccions i Mercats Agrícoles, a càrrec de la partida pressupostària 11.82.641J.081, mitjançant una transferència bancària al compte corrent de la comunitat autònoma a nom de la Generalitat Valenciana, Conselleria d'Economia i Hisenda, compte corrent número 351-8, en el Banc d'Espanya, sucursal de València 0066, després de les certificacions i la conformitat expressa dels treballs realitzats, d'acord amb els protocols.   
Tercera  
La Sotsdirecció General de l'Institut Nacional de Llavors i Plantes de Viver participarà en el seguiment dels projectes. La publicació dels resultats, la farà la Sotsdirecció General de l'Institut Nacional de Llavors i Plantes de Viver, que hi farà constar la realització conjunta dels treballs per part de la Sotsdirecció General esmentada i de la Comunitat Valenciana.  
Quarta  
La Comunitat Valenciana remetrà a la Sotsdirecció General de l'Institut Nacional de Llavors i Plantes de Viver els resultats corresponents als projectes, en el termini i segons les condicions que s'indiquen en els protocols corresponents.  
Cinquena  
La vigència d'aquest conveni serà la del període comprés des de la signatura fins al 30 de novembre.  
Sisena  
A l'acabament de la campanya es realitzarà una revisió i certificació del pla de treball previst  
Setena  
Les qüestions litigioses que pogueren sorgir en la interpretació i el compliment d'aquest conveni seran de la competència de l'ordre jurisdiccional contenciós administratiu.  
I com a prova de conformitat, atorguen aquest document per duplicat, que signen en el lloc i la data indicats en l'encapçalament.  
Per la Conselleria d'Agricultura, Pesca i Alimentació: Josep Maria Coll i Comin, conseller d'Agricultura, Pesca i Alimentació. Pel Ministeri d'Agricultura, Pesca i Alimentació: Daniel Trueba Herranz, director general de Produccions i Mercats Agrícoles  
ANNEX  
Pressupost d'assajos de postcontrol  
amb la Comunitat Valenciana  
Cada mostra presa en el moment del precinte se sembra en una parcel·la, les dimensions aproximades de la qual són:  
Cereals (arròs)  
Postcontrol: 8 metres quadrats.  
Els costs d'execució d'aquests assajos, referits a cada parcel·la i la part corresponent de passadís, vores, etc., són els següents:  
 Postcontrol  
 Pessetes/P  
Arròs de gra curt:   
1. Faenes preparatòries (trencar, binar, etc.)  
 i fertilització 400  
2. Marcatge i sembres 250  
3. Faenes de conreu (reg, esbrossament,  
 tractaments fitosanitaris, etc.), neteja de  
 passadissos i estacament 350  
 Suma 1.000  
Assajos plantejats i cost d'aquests  
Postcontrol de gra curt: 192 mostres x 1.000 PTA/mostra = 192.000 pessetes.